- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Franţa se îndreaptă către un preţ de peste 20 de euro pentru un pachet de ţigări
- Un pachet de ţigări ar putea costa în Franţa peste 20 de euro.
- În Franţa, tutunul provoacă peste 70.000 de decese premature pe an, cu consecinţe asupra sănătăţii publice, precum şi un impact asupra finanţelor publice.
Pentru a lupta împotriva fumatului, care provoacă 70.000 de decese premature pe an în Franţa, un raport al Comisiei pentru afaceri sociale a Senatului adoptat joi recomandă noi creşteri de preţuri, scrie Le Figaro.
Pe lângă consecinţele asupra sănătăţii, există şi un impact asupra finanţelor publice, în ceea ce priveşte îngrijirile şi tratamentele finanţate de sistemul de securitate socială.
În raport, două senatoare recomandă o creştere a preţului pachetelor de ţigări în interesul sănătăţii publice. Până în 2040, preţul fiecărui pachet ar putea ajunge la 25 de euro.
„Nu este vorba de alarmism, dar trebuie să ţinem cont de efectele asupra sănătăţii”, a explicat senatoarea centristă Elisabeth Doineau, coautoare a proiectului împreună cu colega sa Cathy Apourceau-Poly, relatează Public Sénat.
Ca urmare, un pachet de 20 de ţigări vândut astăzi la un preţ mediu de 12 euro va costa 25 de euro până în 2040.
În plus, şi având în vedere că o piaţă paralelă este susceptibilă să se dezvolte odată cu această creştere a preţurilor, cei doi senatori au precizat că va fi creată o „metodologie” de cuantificare a vânzărilor.
Urmărește Mediafax pe Instagram ca să vezi imagini spectaculoase și povești din toată lumea!
PROSPORT.RO
CANCAN.RO